EkBass/fiwiki-20250220-pages-articles huggingface dataset:
Hurrikaani Maria

Hurrikaani Maria oli vuoden 2017 seitsemäs hurrikaani ja 13. nimetty trooppinen myrsky Atlantin hurrikaanikaudella. Viisiportaisella Saffirin–Simpsonin hurrikaaniasteikolla se luokiteltiin korkeimmalle tasolle viisi. Hurrikaani aiheutti Karibianmeren saarilla huomattavaa vahinkoa ja noin kolmen tuhannen ihmisen kuoleman. Pahimmat tuhot kärsittiin Puerto Ricossa, mutta hurrikaani aiheutti huomattavaa vahinkoa myös Dominicassa, Ranskan Martiniquen ja Guadeloupen alueilla sekä Yhdysvaltain ja Britannian Neitsytsaarilla. == Vaikutukset == === Dominica === Hurrikaani Maria liikkui Dominican saarivaltion yli 19. syyskuuta voimakkuudeltaan viidennen tason hurrikaanina aiheuttaen suurta vahinkoa ja ainakin seitsemän ihmisen kuoleman. Myrskyn tuulet repivät irti talojen kattoja ja vaurioittivat monia saaren rakennuksista. Myrsky aiheutti saarelle myös laajamittaista tulvimista ja kaatoi sähkö- ja viestintäverkkoja, jolloin saarelle ei saatu muualta maailmasta yhteyttä käytännössä ollenkaan tuntikausiin. === Puerto Rico === Hurrikaani rantautui Yhdysvaltain Puerto Ricon itsehallintoalueelle 20. syyskuuta aiheuttaen huomattavia vahinkoja ja jättäen sähköt poikki koko saarelta. Kuolonuhreja kertyi noin 3 000 ihmisten kärsiessä pitkään ruoan puutteesta ja infrastruktuurin tuhoutumisesta. Presidentti Donald Trump vähätteli katastrofin vakavuutta.Trump heitteli vessapaperipakkauksia väkijoukkoon Puerto Ricolla ja vitsaili Yle uutisetPuerto Rico kärsii "apokalyptisista" hurrikaanituhoista Yle uutiset 28.9.2017 Hurricane Maria (2017)170922-Z-BG835-957 (23544537778).jpg|Tulviva katu Puerto Ricon pääkaupungissa San Juanissa Puerto Rico after Hurricane Maria (37374313795).jpg|Myrskyn tuhoja San Juanin kaduilla 170924-H-CG123-109 (37138493710).jpg|Avunpyyntö myrskyn runteleman ja eristyksiin jättämän puertoricolaisen talon katolla 171012-F-FH950-0221 (37650905072).jpg|Hurrikaanin tuhoama talo Puerto Ricon Utuadossa == Lähteet == Maria
Jalopiina

__NOTOC__ Jalopiina on Turmion Kätilöiden kappale ja single yhtyeen vuoden 2013 albumilta Technodiktator. Se julkaistiin 4. huhtikuuta 2013 levymerkillä Osasto-A Records. Single julkaistiin yhtyeen verkkosivuilla ”maksa mitä haluat” -periaatteella, ja joillekin sen ladanneille jopa maksettiin. Singlen kylkiäisenä myytiin myös kansikuvalla varustettua paitaa. Kappale edustaa TK:n hitaampaa kappaleantia, jonka alussa kuullaan lyhyt pätkä western-henkistä musisointia. Kappaleen on miksannut ja masteroinut Janne Tolsa Note on -studiolla.Discogs: Turmion Kätilöt – Jalopiina == Kappaleet == # # == Arvostelut == * Imperiumi.net: 7–/10 == Lähteet == Luokka:Vuoden 2013 kappaleet Luokka:Turmion Kätilöiden kappaleet
Alue ja ympäristö

Alue ja ympäristö on aikakauslehti, joka julkaisee alue- ja ympäristötutkimuksen artikkeleita sekä kirjoituksia yhteiskunta- ja kulttuuriteoreettisen tutkimuksen ja yhteiskuntatieteellisen ympäristötutkimuksen aloilta. Kahdesti vuodessa ilmestyvä lehti on ilmestynyt säännöllisesti vuodesta 1971 alkaen, ensimmäiset 20 vuotta Aluesuunnittelu- nimisenä ja vuodesta 1991 lähtien nykyisellä nimellään. Lehti ilmestyy verkossa open access -julkaisuna. Lehteä julkaisee Alue- ja ympäristötutkimuksen seura. Aikakauslehden tieteellisten artikkelien hyväksymisessä sovelletaan vertaisarviointia. Vuonna 2022 lehti sai Suomen tiedekustantajien liiton Vuoden tiedelehti -palkinnon. == Päätoimittajat == Vuonna 2017 lehden päätoimittajia olivat Nina V. Nygren ja Jussi Semi. Vuonna 2023 lehden päätoimittajia olivat Minna Santaoja ja Ossi OllinahoAlue ja ympäristo, Toimituskunta katsottu 15.12.2023 == Lähteet == Luokka:Suomalaiset ammattilehdet Luokka:Suomalaiset tiedelehdet Luokka:Ympäristötiede
José María Gómez

José María Gómez on espanjalainen karateka. Hän voitti Kyokushinin Euroopan- mestaruuden 1991.IKO. Результаты весовых Чемпионатов Европы по киокушин карате 1978-1995гг. kyokushinkarate.com.ua 20.10.2014 Viitattu 20.9.2017 Hänestä tuli samalla Kyokushinissa ensimmäinen espanjalainen Euroopan-mestari.Сэнсей Джонатан Тинео вернул черный пояс шихану Чема Гомесу 25.7.2018 Viitattu 7.8.2018 ==Lähteet== Luokka:Espanjalaiset karatekat Luokka:Kyokushinin harjoittajat Luokka:Syntymävuosi puuttuu Luokka:Elävät henkilöt
I Will Wait for You

I Will Wait for You on englanninkielinen versio kappaleesta ”Je ne pourrai jamais vivre sans toi” ranskalaisesta musikaalielokuvasta Cherbourgin sateenvarjot. Sävelmää käytetään toistuvana pääteemana läpi elokuvan laulettujen dialogien. Elokuvan musiikin on säveltänyt Michel Legrand, ja alkuperäiset sanoitukset teki elokuvan käsikirjoittaja-ohjaaja Jacques Demy. Elokuvassa naispääroolia näyttelee Catherine Deneuve, jonka lauluäänen kuitenkin dubbasi Danielle Licari. Kappaleen englanninkieliset sanat kirjoitti Norman Gimbel. Tämä versio oli ehdokkaana Parhaan laulun Oscar-palkinto -kategoriassa 38. Oscar-palkintogaalassa. Useat artistit ovat tehneet cover- versionsa kappaleesta, muun muassa Eddie Fisher, Frank Sinatra, Astrud Gilberto, Violetta Villas, Trini Lopez, Bobby Darin, Nana Mouskouri, Cher, Andy Williams, Jason Kouchak, Petula Clark, Tony Bennett, Vikki Carr, Liza Minnelli, Connie Francis, Beverley Craven, The Walker Brothers, Maria Morlino sekä Matt Monro. Jazzmuusikoita, jotka ovat nauhoittaneet oman versionsa kappaleesta ovat muun muassa Oscar Peterson, Gil Evans, Donald Byrd, Louis Armstrong, Kirsti Huke ja Richard ”Groove” Holmes. Connie Francisin laulama versio kappaleesta kuullaan Futuraman jaksossa ”Jurassic Bark”. ==Laulu muilla kielillä== Suomeksi laulu tunnetaan Jukka Kuoppamäen suomennoksena nimellä ”Rakkaani hylkää mua ei” ja Sauvo Puhtilan suomennoksena ”Cherbourgin sateenvarjot”. Ranskaksi laulua on levytetty myös nimellä ”(Mon amour,) Ne me quitte pas”; sitä ei pidä sekoittaa Jacques Brelin samannimiseen lauluun ”Ne me quitte pas”, joka taas on suomennettu nimillä ”Älä mene pois” (suom. Aale Tynni), ”Jos nyt menet pois” (suom. Sauvo Puhtila) ja ”Ala vetää vaan” (suom. Liisa Ryömä). ==Lähteet== Luokka:Norman Gimbelin sanoittamat kappaleet Luokka:Ranskalaiset musiikkikappaleet Luokka:Tunnusmusiikki Luokka:Vuoden 1964 kappaleet
Alexandre Rodrigues

Alexandre Rodrigues (s. 1979) on ranskalainen karateka. Hän on voittanut kerran Kyokushinin Euroopan-mestaruuden ja kerran Ranskan mestaruuden. ==Kilpaura== Rodrigues voitti jo 18-vuotiaana Ranskan mestaruuden, jonka jälkeen hän sijoittui useaan kertaan toiseksi. Saavutettuaan kolmannen kerran hopeaa Ranskan cupussa, hän onnistui sen jälkeen voittamaan Bayeux Openin yli 90-kiloisten sarjassa. Rodrigues saavutti ensimmäisen kerran kansainvälistä menestystä joulukuussa 2003 voitettuaan Euroopan mestaruuden avoimessa painoluokassa. Hän voitti Unkarissa käydyn loppuottelun Valentin Krastevia vastaan. Jo seuraavana vuonna Rodrigues saavutti EM-pronssia superraskaassasarjassa. Maaliskuussa 2005 Rodrigues otteli Ichigekin tapahtumassa Ranskassa Letši Kurbanovia vastaan. Hän hävisi ottelun Ipponilla toisessa erässä.http://www.ichigeki.com/results.html ==Lähteet== Luokka:Ranskalaiset karatekat Luokka:Kyokushinin harjoittajat Luokka:Vuonna 1979 syntyneet Luokka:Elävät henkilöt
Beach Samba

Beach Samba on brasilialaisen bossa nova -laulajan Astrud Gilberton albumi, jonka Verve Records -levy-yhtiö julkaisi vuonna 1967. Beach Samba sisältyi 1001 albumia jotka jokaisen on kuultava edes kerran eläessään -kirjaan. ==Kappaleet== Kappaleet: CD-versiossa on viisi bonuskappaletta albumilta A Certain Smile, a Certain Sadness. ==Arvostelut== *AllMusic: ==Lähteet== Luokka:Astrud Gilberton albumit Luokka:Vuoden 1967 albumit
Yakuza eiga

Yakuza-elokuva () on japanilainen suosittu rikoselokuvalajityyppi, joka käsittelee yakuza-elämää ja järjestäytynyttä rikollisuutta. Lajityypin elokuvia ovat ohjanneet muun muassa Kinji Fukasaku ja Takashi Miike. Tunnettuja näyttelijöitä ovat muun muassa Takeshi Kitano. == Elokuvia == * Juopunut enkeli (Yoidore Tenshi, 1948) * Jingi naki tatakai (1973) * Sonatine (1993) * Full metal gokudō (1997) * Brother (1999) * Ichi the Killer (Koroshiya Ichi, 2001) * Like a Dragon (Ryû ga gotoku: Gekijô-ban, 2007) Luokka:Elokuvalajityypit Luokka:Japanin elokuva Luokka:Japaninkieliset sanat ja sanonnat
Amazing Fantasy

Amazing Adult Fantasy, jonka viimeinen painos uudelleennimettiin muotoon Amazing Fantasy, on yhdysvaltalainen sarjakuva-antologia, jonka Marvel Comics julkaisi vuosien 1961 ja 1962 välillä. Viimeinen painos Amazing Fantasy No. 15 julkaistiin elokuussa 1962. Kuuluisan supersankarin Spider-Manin ensiesiintyminen oli tässä numerossa. ==Lähteet== Luokka:Fantasiasarjakuvat Luokka:Marvel Comicsin sarjakuvat
Carl McCoy

Carl McCoy (s. 18. tammikuuta 1963 Lambeth, Lontoon, Englanti) on Fields of the Nephilim -goottirockyhtyeen johtohahmo ja laulaja. McCoy on esiintynyt kyberpunk-elokuvassa Hardware.Baddeley 2005, s. 335–337 == Lähteet == * === Viitteet === Luokka:Englantilaiset laulajat Luokka:Englantilaiset rockmuusikot Luokka:Vuonna 1963 syntyneet Luokka:Elävät henkilöt
Pihakurjenpolvi

Pihakurjenpolvi eli matalakurjenpolvi (Geranium pusillum) on kurjenpolvien (Geranium) sukuun kuuluva yksivuotinen kasvilaji. Se muistuttaa paljolti pehmytkurjenpolvea (Geranium molle), mutta eroaa siitä muun muassa varsien erilaisen karvoituksen perusteella. Pihakurjenpolvi on pienikokoinen, ja sen varret ovat lyhytkarvaisia sekä maanmyötäisiä tai kohenevia. Lehdet ovat melko syvään liuskoittuneet ja ovat muodoltaan sormijakoisia tai sormiosaisia. Pihakurjenpolvi kukkii läpi kesän toukokuusta syyskuulle, ja sen kukat ovat viisilukuisia, pieniä sekä vaaleanpunaisia. Kukissa on viisi tavallista hedettä sekä viisi sellaista hedettä, joiden päissä ei ole pontta. Terälehdet ovat lyhyitä, suunnilleen verholehtien pituisia ja lanttokärkisiä. Pihakurjenpolven hedelmä on pitkulainen, yleensä noin 2 mm pitkä lohkohedelmä. Pihakurjenpolvi kasvaa erilaisilla kuivilla paikoilla, kuten kalliohyllyillä, mäenrinteillä, pelloilla sekä joutomailla. Suomessa pihakurjenpolvea kasvaa lähinnä vain Ahvenanmaalla, lounaissaaristossa sekä aivan lounaisimmalla rannikolla. Monia havaintoja pihakurjenpolvesta on kuitenkin muualtakin maasta Oulun eteläpuolelta sekä yksi yli 50 vuotta vanha havainto Inarista. Etelä- Ruotsissa pihakurjenpolvi on melko yleinen. == Lähteet == == Aiheesta muualla == * Laji.fi: Pihakurjenpolvi (Geranium pusillum) * ITIS: Geranium pusillum * United States Department of Agriculture (USDA): Geranium pusillum * Flora of China: Geranium pusillum * Centre for Agriculture and Biosciences International (CABI): Geranium pusillum Luokka:Kurjenpolvet
Volframiheksafluoridi

Volframiheksafluoridi eli volframi(VI)fluoridi (WF6) on volframin ja fluorin muodostama epäorgaaninen yhdiste. Yhdistettä voidaan käyttää volframin lähteenä elektroniikkateollisuuden sovellutuksissa. ==Ominaisuudet== Volframiheksafluoridi on siirtymämetalliyhdisteille poikkeuksellisesti väritöntä kaasua huoneenlämpötilassa. Aine on yksi tiheimmistä tunnetuista kaasuista ja ilmaan verrattuna sen tiheys on noin 13-kertainen. Nestemäisenä volframiheksafluoridi on kellertävää ja kiinteänä valkoista. Aine on hyvin reaktiivista ja reagoi esimerkiksi veden kanssa hydrolysoituen volframihapoksi. Volframiheksafluoridi liukenee eräisiin orgaanisiin liuottimiin esimerkiksi dietyylieetteriin, dioksaaniin, sykloheksaaniin tai bentseeniin ja nämä liuokset ovat väriltään punaisia tai violetteja. Alkalimetallifluoridien kanssa volframiheksafluoridi reagoi muodostaen kompleksisia oktafluorovolframaatti(VI)suoloja esimerkiksi K2[WF8]. Volframiheksafluoridi ärsyttää voimakkaasti ihoa ja hengitysteitä ja voi aiheuttaa syövytysvammoja joutuessaan kosketuksiin ihon kanssa.Erik Lassner, Wolf-Dieter Schubert, Eberhard Lüderitz & Hans Uwe Wolf: Tungsten, Tungsten Alloys, and Tungsten Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 20.9.2017. ==Valmistus ja käyttö== Tyypillisin tapa valmistaa volframiheksafluoridia on volframin ja fluorin tai vetyfluoridin välinen reaktio 350–400 °C:n lämpötilassa. Ainetta voidaan valmistaa myös volframiheksakloridista fluoraavien yhdisteiden esimerkiksi vetyfluoridin, arseenitrifluoridin tai antimonipentafluoridin välisellä reaktiolla. Käytettäessä hyvin puhdasta fluoria ja volframia saadaan hyvin puhdasta volframiheksafluoridia. :W + 3 F2 → WF6 Volframiheksafluoridia käytetään suuria määriä elektroniikkateollisuudessa volframi- ja volframisilisidiohutkalvojen valmistamiseen. Ohutkalvot valmistetaan kemiallisella kaasufaasipinnoituksella piisubstraatille. Reaktiossa pelkistimenä käytetään vetyä, silaania, dikloorisilaania tai germaania. Kemiallisella kaasufaasipinnoituksella volframiheksafluoridia voidaan myös käyttää suojaavan volframikarbidikerroksen muodostamiseen teräksen pinnalle ja yhdessä reniumheksafluoridin kanssa volframin ja reniumin hybridiohutkalvojen valmistamiseen. ==Lähteet== Luokka:Fluoridit Luokka:Volframiyhdisteet
Friedrichshain

Friedrichshain on Berliinin kaupunginosa, joka kuuluu Friedrichshain- Kreuzbergin hallintoalueeseen. Friedrichshain rajautuu Mitten, Prenzlauer Bergin, Kreuzbergin ja Lichtenbergin kaupunginosiin. Kaupunginosan pinta-ala on 9,78 km² ja sen asukasluku on 127 189 (2016). Friedrichshain oli vuodesta 1920 vuoteen 2001 oma hallintoalueensa. Se sijaitsee entisen Itä-Berliinin alueella ja on saanut nimensä suurehkon Volkspark Friedrichshainin puiston mukaan. Berliinin muurin murtumisen jälkeen Friedrichshain nousi taiteilijoiden ja anarkistien suosioon, mutta varsinkin 2000-luvun lopulla kaupunginosa on keskiluokkaistunut nopeasti. Friedrichshain tunnetaan kuitenkin edelleen erityisesti vapaamielisyydestä ja katutaiteesta sekä vilkkaasta yöelämästä. Friedrichshainia palvelevat muun muassa metrolinjat U1 ja U5 sekä S-Bahn-asemat Frankfurter Allee, Ostkreuz, Warschauer Strasse ja Ostbahnhof. Lisäksi raitiovaunulinja M10 kulkee Prenzlauer Bergin ja Mitten kaupunginosiin. == Nähtävyyksiä == * East Side Gallery, osa Berliinin muuria, tunnettu katutaiteestaan * Karl-Marx-Allee, suuri bulevardi jota reunustavat stalinistista arkkitehtuuria edustavat rakennukset. Bulevardin alkuperäinen nimi on Stalinallee. * Frankfurter Tor, kaksi tornia Karl-Marx-Alleella * Oberbaumbrücke, tunnettu Spree-joen ylittävä silta, joka yhdistää Friedrichshainin ja Kreuzbergin * Märchenbrunnen, Grimmin satuhahmoilla koristettu suihkulähde Volkspark Friedrichshain -puistossa * Simon-Dach- Straße, yöelämästään ja ravintoloistaan tunnettu katu * Ostbahnhof, Berliinin itäinen rautatieasema * Volkspark Friedrichshain, suuri puisto Luokka:Berliinin kaupunginosat
Kattilanvuori

Kattilanvuori (joskus myös Kattilavuori) on Naantalin ja Maskun kuntien rajalla sijaitseva kymmenien hehtaarien laajuinen kallioalue. Merenrantaan rajoittuvalla kallionosalla on hiidenkirnu ja Metsähallituksen 2,7 hehtaarin luonnonsuojelualue, jotka sijaitsevat Naantalissa. Kallioalue on pääosin metsämaata ja avokalliota, painanteissa on pieniä metsäisiä soita ja soistumia. Kaakkoisosassa on noin hehtaarin laajuinen avosuo. Kattilanvuoren länsiosa rajoittuu mereen, jossa on satojen metrien pituinen jyrkännejakso ja sen alapuolella mökkejä. Kallioalueen korkeimmat kohdat ovat yli 45 metriä merenpinnan yläpuolella. Kattilanvuorella oli ennen kuntaliitoksia Askaisten ja Merimaskun välinen kuntaraja. Kattilanvuori oli jo 1970-luvulla suojelutavoiteryhmässä, jossa se oli luonnonsuojelulain nojalla rauhoitettavaksi tarkoitettu luonnonsuojelualue ja sen katsottiin tarvitsevan täydellisen rahoituksen. Tuolloin Metsähallitus oli rauhoittanut Kattilanvuoren 2,7 hehtaarin aarnialueena ja se inventoitiin kansallisesti merkittäväksi. Aarnialuetta pidettiin myös Lounais-Suomen alueella rauhoituspäätöksen piirissä olevista vesiin liittyvistä suojelukohteista tärkeimpinä vesistöjen ja vesimaiseman kannalta. Paikalle perustettiin Metsähallituksen 2,7 hehtaarin Kattilanvuoren luonnonsuojelualue huhtikuussa 2014. Vesi- ja ympäristöhallituksen vuoden 1995 julkaisussa Luonnon- ja maisemansuojelun kannalta arvokkaat kallioalueet Turun ja Porin läänissä Kattilanvuori inventoitiin paikallisesti arvokkaaksi ja vähemmän merkittäväksi kallioalueeksi. Valtakunnallisesti merkittävien kallioalueiden suojelurajauksista Kattilanvuori jäi pois, mutta se kuuluu silti arvoluokkaan 5, eli siinä on sen verran merkittäviä maisema- ja luonnonarvoja, ettei sille tulisi myöntää maa-aineslain mukaisia ottolupia. Kallioalueen eteläosasta löytyi vuonna 1988 puron kaivuutöiden ohessa kivikaudelle ajoitettu liuskenuolenkärki. Paikalla saattaa olla asuinpaikka-alue, mutta siitä ei ole tehty tarkempia tutkimuksia. Kattilanvuoren keskiosissa on luonnonmuodostama maarakennelma, jota ei ole ajoitettu. == Lähteet == Luokka:Suomen kalliot Luokka:Naantalin mäet Luokka:Naantalin luonnonsuojelualueet Luokka:Suomen hiidenkirnut Luokka:Merimasku Luokka:Askainen Luokka:Maskun luonto
Etsivä löytää

Etsivä löytää () on Stephen Kingin vuonna 2015 ilmestynyt rikosromaani, joka on Bill Hodges -trilogian toinen osa. Kirja on julkaistu suomenkielisenä Ilkka Rekiaron kääntämänä ja Tammen kustantamana vuonna 2017. == Lähteet == Luokka:Stephen Kingin romaanit Luokka:Vuoden 2015 kirjat
Baalshamin

Baalshamin, Baal-Sammin tai Baal-Šamem (foinikiaksi "Taivaan herra") on taivaan jumala, jota palvottiin laajalla alueella muinaisessa Lähi-idässä ja Välimeren ympärillä. Jumala tunnettiin muun muassa Palmyrassa, Mesopotamiassa, Kyproksella ja Karthagossa. Baalshamin kuvataan seleukidien kolikoissa puolikuu kulmillaan ja toisessa kädessään aurinko, josta lähtee seitsemän sädettä. Roomalaiset kutsuivat häntä nimellä Caelus.Lurker 1987, s. == Lähteet == * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Taivaan ja sään jumalat Luokka:Palmyra
Baal-Hammon

thumb|Baal-Hammonia valtaistuimellaan esittävä patsas ensimmäiseltä vuosisadalta. Baal-Hammon tai Baal-Hamon (, baʿal ḥamūn; )Krahmalkov 2000, s. 113 oli Karthagon pääjumala. Varhaisin jumalan maininta on löydetty kaiverruksesta fonikialaisessa Zindsirlin kaupungissa. Nimen on tulkittu merkitsevän "suitsutusastioiden alttarin herra". Baal-Hammonia palvottiin myös Maltalla, Sisiliassa ja Sardiniassa.Lurker 1987, s. 28 Pohjois-Afrikassa Baal- Hammon oli pääasiassa hedelmällisyyden jumala, ja roomalaisaikana hän sai nimen Frugifer (hedelmien kantaja). Baal-Hammonin kulttiin kuuluivat sekä Sisiliassa että Pohjois-Afrikassa lasten uhraukset. Ammonin tavoin Baal- Hammonia pidettiin myös oraakkeli-jumalana. Kreikkalaiset samaistivat hänet Kronokseen, roomalaiset Saturnukseen. == Lähteet == * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 * Krahmalkov, Charles R: Phoenician-Punic Dictionary. Leuven: Peeters, 2000. ISBN 90-429-0770-3 === Viitteet === Luokka:Karthago Luokka:Länsiseemiläiset jumalat
Trump International Hotel Las Vegas

Trump International Hotel Las Vegas on 64-kerroksinen tornitalo Las Vegasissa, Nevadassa, Yhdysvalloissa. Rakennuksessa on asuntoja ja hotellihuoneita. Se on nimetty Donald Trumpin mukaan. ==Aiheesta muualla== Luokka:Las Vegasin hotellit Luokka:Yhdysvaltain hotellit
Fallot’n tetralogia

Fallot’n tetralogia on synnynnäinen sydänvika, jonka osuus kaikista synnynnäisistä sydänvioista on noin 7–10 prosentin luokkaa. Esiintymistiheys on noin yksi tapaus 30 000 syntyvää lasta kohden. Nimensä mukaisesti tila koostuu neljästä tekijästä, jotka ovat oikean kammion keuhkoläpän stenoosi, kammioväliseinäaukko, ratsastava aortta sekä oikean kammion hypertrofia. Etiologialtaan tila on monitekijäinen, ja se on liitetty hoitamattomaan äidin diabetekseen, fenyyliketonuriaan sekä retioniinihapon saantiin. Tila on liitetty kromosomaalisiin häiriöihin, kuten trisomia 13:een, trisomia 18:aan ja trisomia 21:een. Potilaista puolet diagnosoidaan jo ennen syntymää. Tilaa sairastavaa vastasyntynyttä leimaa sairauden vakavuudesta riippuva syanoosi. == Lähteet == Luokka:Sydän- ja verisuonitaudit Luokka:Synnynnäiset epämuodostumat
Otto I (Baijerin herttua)

Otto I (n. 1120 Kelheim – 11. heinäkuuta 1183 Pfullendorf)Otto I. von Wittelsbach Neue Deutsche Biographie (1999), Deutsche Biographie. Viitattu 20.9.2017. oli Baijerin pfalzkreivi vuosina 1156–1180 (nimellä Otto VI) ja ensimmäinen Wittelsbach-sukuinen Baijerin herttua vuosina 1180–1183. Hän peri pfalzkreivin arvon isältään Otto V:ltä vuonna 1156. Otto VI oli yksi keisari Fredrik Barbarossan luotetuimmista sotapäälliköistä, varsinkin tämän sotaretkillä Italiassa 1150-luvulla, joten keisari antoi hänelle vuonna 1180 Henrik Leijonalta riistämänsä Baijerin herttuakunnan. Pfalzkreivin arvo periytyi tämän jälkeen Otto I:n veljen jälkeläisille. Oton omat jälkeläiset hallitsivat Baijeria yhtäjaksoisesti 1900-luvun alkuun saakka.Nordisk familjebok (1914), s. 1098 Runeberg.org. Viitattu 20.9.2017. ==Lähteet== ==Aiheesta muualla== Luokka:Baijerin herttuat Luokka:1100-luvulla syntyneet Luokka:Vuonna 1183 kuolleet
Muukalaistädyke

Muukalaistädyke (Veronica peregrina) on ratamokasvien (Plantaginaceae) heimoon kuuluva kasvilaji. Se on yksivuotinen ja pienikokoinen sekä yleisväritykseltään vaaleanvihreä tädykelaji. Muukalaistädykkeen varsi on pysty ja kasvaa vain noin 10 cm korkeaksi. Varsi on lähes kalju tai jonkin verran nystykarvallinen. Alimmat lehdet ovat lehtiruodillisia, puikeita sekä tylppäsahalaitaisia ja ylemmät lehdet ruodittomia sekä kapeansuikeita. Muukalaistädykkeen kukat ovat pieniä sekä valkoisia ja ne sijaitsevat varren kärjessä latvaterttuna. Kukkien teriö on verhiötä lyhyempi sekä tavallisesti valkoinen, joskus hieman vaaleanpunainen. Muukalaistädyke kukkii huhtikuusta kesäkuuhun. Muukalaistädyke on alun perin amerikkalainen kasvilaji. Sitä esiintyy Pohjoismaissa harvinaisena siellä täällä. Suomesta muukalaistädyke on löydetty noin 20 kertaa eri puolilta maata, lähinnä pääkaupunkiseudun tuntumasta sekä rannikkoseuduilta, vaikka yksi havainto on myös Inarista. Ruotsista muukalaistädyke on löydetty ensimmäisen kerran vuonna 1971. == Lähteet == == Aiheesta muualla == * Suomen Lajitietokeskus: Muukalaistädyke (Veronica peregrina) * Integrated Taxonomic Information System (ITIS): Veronica peregrina * Global Biodiversity Information Facility (GBIF): Veronica peregrina * United States Department of Agriculture (USDA): Veronica peregrina * Centre for Agriculture and Biosciences International (CABI): Veronica peregrina (Wandering speedwell) * Flora of China: Veronica peregrina Luokka:Tädykkeet
Hämeenlinnan oikeustalo

Hämeenlinnan oikeustalo sijaitsee Hämeenlinnan Saaristenmäellä osoitteessa Arvi Kariston katu 5. Sen suunnittelijana toimi arkkitehti Väinö Keinäsen ja tyyltään se edustaa 1920-luvun klassisismia. Alun perin oikeustalo on rakennettu kustantamo Karisto Oy:n painotaloksi, josta se on 1990-luvulla muutettu oikeustaloksi. Vuonna 2016 rakennukseen valmistui suuri saneeraus, jossa sen turvallisutta parannettiin. Oikeustalossa toimivat Kanta-Hämeen käräjäoikeus, Hämeenlinnan hallinto-oikeus sekä Kanta-Hämeen ulosottoviraston päätoimipaikka. Tiloissa työskentelee noin 135 työntekijää. Oikeustalo on vuonna 1928 valmistunut entinen Kariston painotalo, jonka omistaa kiinteistösijoitusyhtiö Renor Oy. Omistaja vuokraa tiloja Senaatti- kiinteistöille, joka vuokraa niitä edelleen oikeusministeriölle. Rakennuksen vuokrattavien tilojen kokonaispinta-ala on noin 4 700 m². == Lähteet == Luokka:Saaristenmäki Oikeustalo
Emilie Sannom

Emilie Kirstine Valborg Sannom (kutsumanimeltään Mille, 29. syyskuuta 1886 Kööpenhamina – 30. elokuuta 1931 Grenå) oli tanskalainen näyttelijä ja ilma- akrobaatti. Emilie Sannom syntyi nørrebrolaisen merimiehen perheeseen. Kun Emilie oli 11-vuotias, perhe muutti Floridaan, mutta palasi takaisin seitsemän vuotta myöhemmin. Sannom työskenteli teatterinäyttelijänä ja aloitti elokuvauransa vuonna 1909. Seuraavana vuonna hän esiintyi Asta Nielsenin kilpakumppanina Urban Gadin ohjaamassa Kuilussa. Näyteltyään ensin Nordisk Filmin melodraamoissa Sannom siirtyi vuonna 1912 Skandinavisk-Russisk Handelshus ja Filmfabriken Danmark -tuotantoyhtiölle. Hän tuli kuuluisaksi seikkailuelokuvien rohkeana sankarittarena, joka teki huimapäiset temppunsa ilman sijaisnäyttelijöitä. Sannom näytteli noin 85 mykkäelokuvassa, joista tunnetuimpia ovat vuonna 1915 alkanut Nattens Datter ja vuonna 1918 alkanut Panopta -sarja. Sannom aloitti lentäjänuransa vuonna 1918, vaikka hän ei koskaan saanut lentolupakirjaa. Työskenneltyään kesällä 1919 helsinkiläisessä kabareessa hän siirtyi Saksaan ja Italiaan. Alfred Lindin ohjaama viimeinen elokuva Ilman valtijatar (La fanciulla dell’aria, 1922) sisälsi joukon erityisen rohkeita ilmailutemppuja. Sittemmin ilma-akrobaattina työskennellyt Sannom sai surmansa lentonäytöksessä tapahtuneessa laskuvarjo-onnettomuudessa. Sannom ei koskaan mennyt naimisiin, mutta hänellä oli tytär näyttelijä Axel Schultzin kanssa. Hänen kolme sisartaan olivat myös näyttelijöitä. == Elokuvia == * Kuilu, 1910 * Mormonin uhri, 1911 * Palavat intohimot, 1911 == Lähteet == == Aiheesta muualla == * Luokka:Tanskalaiset näyttelijät Luokka:Vuonna 1886 syntyneet Luokka:Vuonna 1931 kuolleet
Aled Jones

Aled Jones MBE (s. 29. joulukuuta 1970) on walesilainen laulaja ja televisio- ja radiojuontaja. Aled Jones oli nuorena kuoropoika ja tuli tunnetuksi poikasopraanona. Jones vetäytyi laulamisesta 16-vuotiaana äänenmurroksen alkaessa. Jones levytti Walking in the Air -kappaleen ja single kipusi musiikkilistalla viidenneksi vuonna 1985. Vuonna 2016 Jonesin uusi One Voice -musiikkialbumi kipusi musiikkilistalle. Albumilla on duettoja vanhojen tallenteiden kanssa. Klassisen musiikin listalla albumi kipusi ykkössijalle.http://www.walesonline.co.uk/whats-on/music-nightlife-news/its- official-aled-jones-beats-11160525 Jones on tiettävästi ainoa henkilö joka on julkaissut duettolevyn teini-ikäisen itsensä kanssa.http://www.telegraph.co.uk/news/celebritynews/12122640/Aled-Jones-to- duet-with-teenage-self-after-finding-lost-album-in-airing-cupboard.html == Albumit == * Diolch â Chân (1983) * Ave Maria (1984) * Voices from the Holy Land (1985) * All Through The Night (1985) * Carols for Christmas (Christmas Album) (1985) * Aled Jones with the BBC Welsh Chorus (1985) * The Best of Aled Jones BBC Records (1985) * Faure: Requiem Bernstein: Chichester Psalms (1986) * Aled - Music from the TV Series (1986) * Where E'er You Walk (1986) * Pie Jesu (1986) * An Album of Hymns (1986) * Handel: Athalia (1986) * Sailing (1987) * The Best of Aled Jones 10 Records (1987) * The Very Best of Aled Jones (1988) * From the Heart (2000) * Aled (2002) * Hear My Prayer (2003) * Higher (2003) * The Christmas Album (2004) * A Journey with Aled Jones (2005) * Aled (Re-issue) (2005) * New Horizons (2005) * You Raise Me Up: The Best of Aled Jones (2006) * Reason to Believe (2007) * Aled Jones – The Ultimate Collection (2009) * Aled's Christmas Gift (2010)[21] * Forever (2011) * The Heart of It All (2014) * One Voice (2016) * One Voice at Christmas (2016) * One Voice: Believe (2017) * In Harmony (2018, Russell Watsonin kanssa) * Back in Harmony (2019) ==Lähteet== Luokka:Walesilaiset laulajat Luokka:Brittiläiset juontajat Luokka:Vuonna 1970 syntyneet Luokka:Elävät henkilöt
Costume

Costume oli Suomessa Allerin julkaisema aikakauslehti. Painettu lehti lopetettiin Suomessa vuonna 2014, ja verkkoversio yhdistyi Idealistaan. == Lähteet == Luokka:Suomalaiset aikakauslehdet
S113-luokka

S113-luokka oli Saksan keisarikunnan laivaston ensimmäisen maailmansodan lopulla valmistettu suurten torpedoveneiden tai hävittäjien muodostama alusluokka, johon piti kuulua kaksitoista alusta jaettuna neljään alaluokkaan. ==Suunnittelu == Suunnittelu perustui vuonna 1916 hyväksyttyihin piirustuksiin. Alusten runko koostui pituus- ja leveyssuuntaisista teräskaarista ja niissä oli kolmetoista vesitiivistä osastoa ja kaksoispohja. Alusten pituus vaihteli valmistajan mukaan 106 metristä lähes 109 metriin ja niiden leveys 10,2-10,4 metriin.Gröner, Erich s. 185 Propulsiojärjestelmä koostui kahdesta turbiinisetistä, ja niiden pyörittämistä kahdesta kolmilapaisesta potkurista, joiden halkaisija oli 3,2 metriä. Aluksilla oli neljä öljypolttoista höyrykattilaa. Öljyä alusten säiliöissä oli 660 tonnista aina 720 tonniin, mikä mahdollisti 2 500 merimailin toimintamatkan 20 solmun nopeudella. Lisäksi aluksilla oli kaksi 68 kilowatin 110 voltin turbogeneraattoria. Ohjausta varten aluksilla oli vain yksi peräsin. Aseistuksena oli neljä 15 cm 45 pituuskaliiperin utof -tykkiä, joihin oli 360 kranaattia. Lisäksi aluksilla oli neljä 60 senttimetrin torpedoputkea, joihin kahdeksan torpedoa. Sähkötoimiset putket oli asennettu keskilaivaan kahteen V-kirjaimen muotoiseen ryhmään. Aseistuksen täydensi neljäkymmentä merimiinaa. == Alukset == S113-luokan torpedoveneetGröner, Erich s. 185-186 Nimi Telakka Kölinlasku Vesille Valmis Kohtalo SMS S113 F. Schichau, Elbing - 31. tammikuuta 1918 5. elokuuta 1919 Ranskan laivastolle 1920 SMS S114 F. Schichau, Elbing - 11. huhtikuuta 1918 ei poistettu aluksen ollessa 75% valmis romutettu SMS S115 F. Schichau, Elbing - 20. heinäkuuta 1918 ei poistettu aluksen ollessa 60% valmis romutettu SMS V116 AG Vulcan Stettin - 2. maaliskuuta 1918 31. heinäkuuta 1918 Italian laivastolle 1920 RN Premuda SMS V117 AG Vulcan Stettin - 4. toukokuuta 1918 ei poistettu aluksen ollessa 75-60% valmis romutettu SMS V118 AG Vulcan Stettin - 6. heinäkuuta 1918 ei oistettu aluksen ollessa 75-60% valmis romutettu SMS G119 Germaniawerft, Kiel - 8. lokakuuta 1918 ei poistettu aluksen ollessa 90% valmis romutettu SMS G120 Germaniawerft, Kiel - ei ei poistettu aluksen ollessa 75% valmis romutettu SMS G121 Germaniawerft, Kiel - ei ei poistettu aluksen ollessa 68% valmis romutettu SMS B122 Blohm + Voss, Hampuri - 16. lokakuuta 1918 ei poistetti aluksen ollessa 65 % valmis romutettu SMS B123 Blohm + Voss, Hampuri - 26. lokakuuta 1918 ei poistetti aluksen ollessa noin 50% valmis romutettu SMS B124 Blohm + Voss, Hampuri - 6. kesäkuuta 1919 ei poistetti aluksen ollessa 40 % valmis romutettu ==Lähteet== * * * === Viitteet === *
Sairaalaklovni

Sairaalaklovni on sairaalassa tai muussa hoitolaitoksessa työskentelevä klovnihahmoksi pukeutunut henkilö, jonka tehtävänä on viihdyttää erityisesti lapsipotilaita kiertämällä heidän luonaan. Sairaalaklovnin hahmo on useimmiten tunaroiva lääkäri tai hoitaja, joka on tekevinään lapselle tutkimus- tai hoitotoimia. Sairaalaklovnit myös laulavat ja soittavat lapsille ja laulattavat heitä. Klovnien vierailua on usein seuraamassa myös potilaan muuta perhettä. Joskus klovni voi olla mukana lapselle tehtävän toimenpiteen aikana, mutta hygieniasyistä klovnit eivät kosketa lapsipotilaita. Sairaalaklovnit pyrkivät mukauttamaan esityksensä kunkin potilaan kulloiseenkin tilaan ja tarpeeseen. ==Historiaa== Sairaalaklovnitoiminnan perustajana pidetään newyorkilaista sirkustaiteilija Michael Christenseniä. Vuonna 1986 toiminta organisoitui ensimmäiseksi alan yhdistykseksi nimeltä Clown Care Unit (CCU), joka toimii nykyisin New Yorkin Big Apple Circusin alaisuudessa. Sairaalaklovnitoiminnan toi Suomeen vuonna 2002 Lilli Sukula-Lindblom opiskeltuaan alaa New Yorkissa. Hän perusti Sairaalaklovnit ry:n, joka on saanut rahoitusta Raha-automaattiyhdistykseltä, nykyisin Veikkaukselta. ==Lähteet== ==Aiheesta muualla== *Sairaalaklovnit ry:n verkkosivusto Luokka:Klovnit Luokka:Lastenkulttuuri Luokka:Sosiaali- ja terveysalan ammatit Luokka:Viihdealan ammatit
Toni Berkowits

Toni Kristian Berkowits (s. 12. maaliskuuta 1975 Pori) on suomalainen yritysjohtaja. Hän toimii Markkinointi-instituutin ja Rastorin muodostaman konsernin toimitusjohtajana. Tehtävään hän siirtyi Markkinointi-instituutin toimitusjohtajan paikalta. Berkowits on toiminut kansainvälisessä logistiikassa johtajana ja muun muassa Jari Sarasvuon perustamassa Trainers’ Housessa partnerina sekä valmennuskonsulttina. Hän on vuosina 2014–2016 kirjoittanut Kauppalehdessä, Talouselämässä ja Markkinointi & Mainonta- lehdessä liike-elämään liittyviä blogikirjoituksia, joiden aiheet ovat käsitelleet johtamista, asiakaspalvelua, innovaatioita, digitalisaatiota ja liike-elämän murrosta. Berkowits on koulutukseltaan tuotantotalouden diplomi- insinööri ja MBA, minkä lisäksi hän on opiskellut Harvard Business Schoolissa. Hän on toiminut myös MARK Suomen Markkinointiliiton hallituksen varapuheenjohtajana. == Lähteet == Luokka:Suomalaiset yritysjohtajat Luokka:Vuonna 1975 syntyneet Luokka:Elävät henkilöt
Villivuori

Villivuori on Naantalissa, Merimaskussa Otavan saarella sijaitseva yli 100 hehtaarin laajuinen kallioylänköalue, jonka korkein kohta on noin 60 metriä merenpinnan yläpuolella. Pieni osa kallioalueesta on Rymättylän puolella. Kallion lakiosassa on vuonna 1994 perustettu noin 10 hehtaarin luonnonsuojelualue, kaksi pronssikautista hautaröykkiötä ja kiveen uurrettu jatulintarha. Villivuori kuuluu Merimaskun nähtävyyksiin. Näköalat kallionlaelta ovat rajoitetut, sillä puusto peittää näkyvyyttä. Vesi- ja ympäristöhallituksen vuoden 1995 julkaisussa Luonnon- ja maisemansuojelun kannalta arvokkaat kallioalueet Turun ja Porin läänissä Villivuori inventoitiin paikallisesti arvokkaaksi ja vähemmän merkittäväksi kallioalueeksi. Valtakunnallisesti merkittävien kallioalueiden suojelurajauksista Villivuori jäi pois, mutta se kuuluu silti arvoluokkaan 5, eli siinä on sen verran merkittäviä maisema- ja luonnonarvoja, ettei sille tulisi myöntää maa-aineslain mukaisia ottolupia. Villivuoren keskiosissa sen lakialueilla sijaitsee kaksi vierekkäistä yksityistä luonnonsuojelualuetta, jotka kummatkin ovat 5 hehtaaria. Ne ovat tunnukseltaan YSA023401 ja YSA023359. Luonnonsuojelualueesta on laadittu luontoselvitys ja hoitosuunnitelma vuonna 2005. Villivuoren kallioalue yhdessä ympäröivien metsien kanssa on noin 300 hehtaarin laajuinen tyypillinen rannikkometsäalue. Villivuoren lakiosat ovat karua kalliomännikköä ja avokalliota, mutta notkelmissa on pieniä metsäisiä soita ja soistumia. Kallioalueen luoteissivulla on lähes kilometrin pituinen suora ja jyrkkä seinämä, jonka keskikohdilla on kallion korkein kohta. Korkeimmasta kohdasta kallio laskee erittäin loivasti lännen ja etelän suuntaan. Luonnonsuojelualueen läheisyydessä sijaitsee metsälain tarkoittama vähäpuustoinen suo. Pesimälinnusto edustaa tyypillistä karun rannikkoalueen lajistoa. Paikalla on pesinyt muun muassa kangaskiuru parhaimmillaan neljän parin voimin, isokäpylintuja, kulorastaita, töyhtötiaisia ja uuttukyyhkyjä useita pareja, sekä yksittäispareja teeri, pyy, palokärki, harmaapäätikka, käki, kehrääjä ja tiltaltti. Paikalla on pesinyt aikaisemmin myös metso ja huuhkaja. Villivuoren huipulla on kaksi pronssikautista hautaröykkiötä. Hautaröykkiöt ovat 2,5 metrin päässä toisistaan. Isompi on halkaisijaltaan 12–13 metriä ja korkeudeltaan 1,3 metriä. Sen on rakennettu kivistä, joiden halkaisija on 30–50 senttimetriä. Pienempi hautaröykkiö on halkaisijaltaan 7–8 metriä ja korkeudeltaan 70 senttimetriä. Kummastakin hautaröykkiöstä on otettu kiviä ja niitä on nähtävillä ympäristössä. Kummassakaan hautaröykkiössä ei ole nähtävillä paasiarkkurakennelmaa. Paikka inventointiin vuonna 1971. Villivuorella on Suomen ainoa kiveen uurrettu jatulintarha. Jatulintarhan ajoitus on kuitenkin auki. Villivuorella on myös Litorina-kauden aikainen rantamuodostuma. == Lähteet == * * * === Viitteet === == Aiheesta muualla == * Luokka:Suomen kalliot Luokka:Naantalin mäet Luokka:Naantalin luonnonsuojelualueet Luokka:Merimasku Luokka:Suomen muinaisjäännökset Luokka:Varsinais-Suomen historia
Marschbahn

Marschbahn on rautatieyhteys Jyllannin niemimaan länsirannikolla kulkien suuren osan pitkin rannikon marskimaita (). Rautatie sijaitsee pääosin nykyisen Saksan, osin myös Tanskan alueella. Rata alkaa Hampurin pohjoispuolelta Elmshornista. Rata haarautuu Niebüllissä länteen Syltin saarelle Westerlandiin ja pohjoiseen Tønderiin. Radan pituus on 237 kilometriä. Rautatie on sähköistetty osuudelta Elmshorn–Itzehoe. == Historiaa == Marschbahnin ensimmäinen osuus Elmshorn–Glückstadt otettiin käyttöön vuonna 1845. Yhdessä vuotta aiemmin käyttöönotetun Altona–Elmshorn-radan myötä Schleswigin eteläisimmän osan tavaraliikenne voitiin turvata Elben jäätyessä ja sulkiessa Altonan sataman talvella. Tanskan vallan aikana rataa jatkettiin vielä Glückstadista Itzehoeen vuonna 1857. Preussin aikana rataa jatkettiin ensin Heideen (vuonna 1878) ja 1880-luvun loppuun mennessä Husumin ja Niebüllin kautta Tanskan rajalle Hviddingiin, Tønderiin. Kielin kanavan rakentamisen seurauksena rata jouduttiin siirtämään rannikolta. Hochdonnin sillan takia rataan tehtiin 25-kilometrinen uusi osuus vuonna 1920. Schleswigin pohjoisosan siirryttyä Saksalta Tanskalle vuonna 1920 Saksa menetti suoran yhteytensä mantereelta Syltin saarelle. Hinderburgin pengersillan myötä Marschbahnia jatkettiin Niebüllistä Westerlandiin vuonna 1927. == Henkilöliikenne == Marschbahnilla on Deutsche Bahnin henkilöliikennettä seuraavasti: * Intercity-junat (kaukojunia muun muassa Berliinistä, Karlsruhesta ja Kölnistä): (Hampuri–)Elmshorn–Niebüll–Westerland/Dagebüll Mole * paikallisjunia (RB): (Hampuri–)Elmshorn–Itzehoe–Heide * taajamajunia (RE):(Hampuri–)Elmshorn–Westerland * taajamajunia (RE): Husum–Westerland * taajamajunia (D): Bredstedt–Westerland ja * Arrivan taajamajunia: Niebüll–Tønder(–Esbjerg). Autojunaliikennettä välillä Niebüll–Westerland hoitaa kaksi yhtiötä: DB Fernverkehr AG ja RDC Autozug Sylt GmbH. == Lähteet == Aerial photograph 60D 2013 09 29 9366.JPG|Hochdonnin rautatiesilta ylittää Kielin kanavan. 13-09-29-nordfriesisches-wattenmeer-RalfR-24.jpg|Hindenburgin pengersilta mantereelta Syltille päin nähtynä. AutoZug SyltShuttle Morsum.JPG|DB:n autojuna kulkee Syltille pari kertaa tunnissa. P1020943 Bahnhof Husum 2019.jpg|Husumin rautatieasema (2019). Heide, Bahnhof.jpg|Heiden asema noin vuonna 1900. Luokka:Saksan rautatieliikenne
Diakonian tutkimus

Diakonian tutkimus on aikakauslehti, jonka tarkoituksena on tukea ja edistää diakonian laaja-alaista ja monitieteistä tutkimusta sen eri muodoissa sekä tehdä diakoniaa tunnetuksi. Diakonian tutkimus julkaisee alaan liittyviä artikkeleita, kirja-arvosteluja ja muita kirjoituksia. Lehteä julkaisee Diakonian tutkimuksen seura ja se ilmestyy kahdesti vuodessa painettuna ja verkossa open access -julkaisuna. Aikakauslehden tieteellisten artikkelien hyväksymisessä sovelletaan vertaisarviointia. == Päätoimittajat == Vuonna 2017 lehden päätoimittaja oli professori Heikki Hiilamo. == Lähteet == Luokka:Suomalaiset ammattilehdet Luokka:Suomalaiset tiedelehdet
Kōdansha

Kōdansha, Ltd. () on yksi Japanin suurimmista kirja- ja lehtikustantamoista. Yhtiön perustaja Seiji Noma aloitti vuonna 1909 Dai Nippon Yuben Kai -yhtiössä ja perusti Kodansha-yhtiön vuonna 1911. Vuonna 1925 Dai Nippon Yuben Kai ja Kodansha yhdistyivät nimellä Dai Nippon Yuben Kai Kodansha. Yhtiön perustaja oli Seiji Noma, ja hänen muistokseen on perustettu useita kirjallisuuteen liittyviä palkintoja. Samoin Shoichi Noma on perustanut palkintoja toimiessaan yhtiön johtajana. Yhtiö on ollut perustamisestaan lähtien Noman suvun johtama: * Seiji Noma * Hasashi Noma * Sae Noma * Shoichi Noma * Koremichi Noma * Sawako Noma * Yoshinobu Noma == Lehtiä == Yhtiö tuottaa sekä mangalehtiä, kuten Shūkan Shōnen Magazineä, että kirjallisuuslehtiä. === Manga === Luettelo julkaistuista mangalehdistä vuonna 2012.http://corp.kodansha.co.jp/english_pdf/companyprofile_en.pdf ;Kodomo- mangalehtiä *Comic Bom Bom (1981-2007) (lakkautettu) ;Shōnen-mangalehtiä *Weekly Shōnen Magazine *Monthly Shōnen Magazine *Magazine Special *Monthly Shōnen Sirius *Bessatsu Shōnen Magazine ;Seinen-mangalehtiä *Weekly Young Magazine *Monthly Young Magazine *Weekly Morning *Morning 2 *Monthly Afternoon *Good! Afternoon *Evening ;Shōjo-mangalehtiä *Nakayoshi *Bessatsu Friend *Betsufure *Dessert *Aria *Nakayoshi Lovely *The Dessert ;Josei-mangalehtiä *Be Love *Kiss *Kiss Plus *ITAN ===Kirjallisuuslehtiä=== * Gunzo * Mephisto * Faust == Tytäryhtiöt == Yhtiöllä on useita tytäryhtiöitä kuten: * Kodansha Publishing Co., Ltd. * King Record Co., Ltd. * Kodansha International Ltd. * Kodansha International/USA, Ltd. * Kodansha Famous Schools, Inc. * The Nikkan Gendai Ltd. * Sansui-sha Publication Co., Ltd. * My Health Co., Ltd. * KBS (Kokusai Bunka Shuppan Ltd.) * ASK Kodansha Co., Ltd. * Asmik Corporation * Kodansha Images * Kodansha Institute of Publication, Ltd. * Daiichi Shuppan Center Ltd. * IPEC, Inc. * Kodansha Scientific Ltd. * Scholar Publishers Inc. * Planning Editorial Center Ltd. * Daiichi-Tosho Storage Ltd. * Toyokuni Printing Co. * Daiichi Paper Co., Ltd. == Lähteet == == Aiheesta muualla == Luokka:Japanilaiset kustantamot Luokka:Lehtitalot
Gerontologia (lehti)

Gerontologia on aikakauslehti, joka julkaisee tieteellisiä artikkeleita ja katsauksia sekä muita kirjoituksia gerontologian alueelta. Lehti tarkastelee ihmisen elämänkulkua, vanhenemista ja vanhuutta eri tieteiden näkökulmista. Uuden tutkimustiedon lisäksi lehti esittelee kehitystyötä ja alan uutta kirjallisuutta sekä tarjoaa tilaa keskustelulle ja kritiikille. Lehteä julkaisee Kasvun ja vanhenemisen tutkijat ry ja se ilmestyy neljästi vuodessa painettuja ja verkossa. Aikakauslehden tieteellisten artikkelien hyväksymisessä sovelletaan vertaisarviointia. Julkaisufoorumin luokittelun mukaan Gerontologia-lehti kuuluu luokkaan 1 (asteikolla 0–3) ja on näin ollen tieteellisiä artikkeleita julkaiseva perustason lehti. == Päätoimittajat == Vuonna 2017 lehden päätoimittaja oli Marjaana Seppänen. == Lähteet == Luokka:Suomalaiset ammattilehdet Luokka:Suomalaiset tiedelehdet Luokka:Gerontologia
Informaatiotutkimus (lehti)

Informaatiotutkimus on aikakauslehti, joka julkaisee informaatiotutkimuksen ja siihen läheisesti liittyvien tieteenalojen kirjoituksia kuten artikkeleita, katsauksia, kirjallisuusesittelyitä ja -arviointeja sekä tiivistelmiä opinnäytteistä. Lehteä julkaisee Informaatiotutkimuksen yhdistys ry ja se ilmestyy neljästi vuodessa. Lehti ilmestyy verkossa open access -julkaisuna sekä painettuna vuosikirjana. Aikakauslehden tieteellisten artikkelien hyväksymisessä sovelletaan vertaisarviointia. Lehden edeltäjä, Kirjastotiede ja informatiikka aloitti ilmestymisensä vuonna 1981. == Päätoimittajat == * 1981–1994 Marjatta Okko * 1995 Mirja Iivonen * 1996 Hannele Koivunen * 1997–1998 Oili Kokkonen * 1999 Riitta Kärki * 2000–2004 Jarmo Saarti * 2005–2009 Kai Halttunen * 2010–2015 Kristina Eriksson-Backa * 2017–2019 Susanna Nykyri * 2020–2022 Mikael Laakso * 2023–2025 Sanna Kumpulainen == Lähteet == Luokka:Suomalaiset ammattilehdet Luokka:Suomalaiset tiedelehdet Luokka:Informaatiotutkimus
Inside No. 9

Inside No. 9 on vuonna 2014 alkanut brittiläinen mustaa huumoria hyödyntävä komediasarja, jonka ovat luoneet Steve Pemberton ja Reece Shearsmith. Antologiatyylinsä mukaisesti Inside No. 9:n jokaisessa jaksossa omat erilliset tarinansa ja roolihenkilönsä. Yhdistäviä tekijöitä ovat kaikissa jaksoissa esiintyvät Pemberton ja Shearsmith sekä jollakin tapaa tapahtumapaikkoihin liittyvä numero yhdeksän. Britanniassa sarjaa esittää BBC Two. Sarjaa on tehty yhteensä neljä tuotantokautta. Suomessa sarja alkoi Yle TV2 -kanavalla 20. syyskuuta 2017. ==Rooleissa== ===Ensimmäinen kausi=== ;1. jakso Kuin sardiinit purkissa ;2. jakso Rauhallinen koti-ilta ;3. jakso Vilkas mielikuvitus ;4. jakso Viimeinen henkäys ;5. jakso Viekas varamies ==Jaksot== ===1. tuotantokausi=== Luokka:2010-luvun brittiläiset draamakomediasarjat Luokka:2020-luvun brittiläiset draamasarjat Luokka:2020-luvun brittiläiset komediasarjat Luokka:Antologiasarjat Luokka:BBC:n televisio-ohjelmat
Hippuarhot

Hippuarhot eli lehtoarhot (Moehringia) on kasvisuku kohokkikasvien heimossa. Siihen kuuluu 29 lajia.Plants of the World Online: Moehringia Viitattu 5.2.2022. Lajeista Euroopassa esiintyvät lähes kaikki.The Euro+Med PlantBase – the information resource for Euro-Mediterranean plant diversity. Viitattu 20.9.2017. Suomessa kasvavat luonnonvaraisina alkuperäiskasveina lehtoarho (Moehringia trinervia) ja laaksoarho (Moehringia lateriflora). == Lajeja == * Moehringia bavarica * laaksoarho (Moehringia lateriflora) * Moehringia muscosa * Moehringia pentandra * lehtoarho (Moehringia trinervia) == Lähteet == == Katso myös == * suomuarhot eli arhot (Arenaria) * suola-arhot (Honckenya) == Aiheesta muualla == * Suomen Lajitietokeskus: Hippuarhot – Moehringia Luokka:Kohokkikasvit
Yonten Gyatso

Yonten Gyatso tai Yon-tan-rgya-mtsho (1589–1617) oli jinong ja neljäs dalai- lama. Hän syntyi Mongoliassa Tiibetin kalenterin mukaan maan ja härän vuoden 12. kuukauden kuudentena päivänä. (Muiden lähteiden mukaan hän kuitenkin on syntynyt Maan ja härän vuoden ensimmäisen kuukauden aikana.) Chokur-heimon kaanin Tsultrim Choejen poikana ja T'n'm-mongolien Altan Khanin ja hänen toisen vaimonsa PhaKhen Nulan pojanpoika Yonten Gyatso oli mongoli, joten hän on toinen kahdesta ei-tiibetiläisestä tunnustetusta dalai-lamasta kuudennen dalai-laman lisäksi, joka oli monpa. Kuitenkin monpat voidaan nähdä joko Tiibetin alaryhmänä tai heille lähisukuisena kansana. == Tunnistaminen jälleensyntyneeksi dalai-lamaksi == Tiibetin valtion oraakkelit Lamo Tsangpa ja Nechung olivat molemmat ennustaneet, että seuraava reinkarnaatio syntyisi Mongoliassa. Tänä aikana kolmas dalai-laman pääsihteeri Tsultrim Gyatso lähetti kirjeen Tiibetin viranomaisille siitä, että uudelleensyntyminen oli tapahtunut, ja yksityiskohtia joistakin hänen syntymäänsä liittyvistä ihmeistä. Kun Yonten Gyatso oli jo kymmenen vuotta vanha, hän lähti Tiibetille vuonna 1599 isänsä, tiibetiläisten munkkien ja virkamiesten sekä tuhannen mongolilaisen kokoisen ratsuväen kanssa. He saapuivat perille 1603 pysähdyttyään ensin kaikilla reitin tärkeimmillä luostareilla. == Dalai-lamana == Kun Gyatso saapui Lhasaan, hänelle annettiin neljännen dalai-laman arvo. Hänet vihki virkaansa Tsonkapan suvun jatkaja Sangen Rinche, joka oli Gadenin luostarin entinen apotti. Yonten Gyatso aloitti opinnot Drepungin luostarissa, jossa hän oli neljännen panchen-laman Lobsang Chökyi Gyaltsenin oppilas, ja vuonna 1614 hänet vihittiin munkiksi. Yonten Gyatsosta tuli Drepungin apotti ja myöhemmin myös Sera-luostarin apotti. Monet tiibetiläiset eivät tunnustaneet Yonten Gyatsoa, ja heillä oli useita yrityksiä palauttaa valta, mitä toimintaa Kagyupa-kilta tuki. Vuonna 1605 yksi Kagyun tukemista prinsseistä hyökkäsi Lhasaan ja ajoi mongolien ratsumiehet ulos. Kun Yonten Gyatso oli 21-vuotias, soturit hyökkäsivät Drepungin luostariin ja hän joutui pakenemaan. Vuonna 1616 Yonten Gyatso vetäytyi luoliin Sangyib Hot Springsin yläpuolelle, joka oli kuuluisa Padmasambhavan jalanjäljestä, joka jäi sinne kallionvärisenä, kun tämä valtasi kentän 700-luvulla. Yonten Gyatso kuoli 27-vuotiaana epäilyttävissä olosuhteissa (toiset sanovat että hänet oli myrkytetty, mutta tästä ei ole todisteita) tulilohikäärmeen vuoden 12. kuussa (tammikuussa 1617). Yonten Gyatson pääneuvonantaja oli Sonam Rapten (Sonam Choephel), joka myöhemmin löysi ”Chong-Gya-pojan” viidenneksi dalai-lamaksi ja joka sitä ennen oli viidennen dalai-laman, Desin viransijainen. == Lähteet == Luokka: Vuonna 1589 syntyneet Luokka: Vuonna 1617 kuolleet Luokka:Dalai-lamat
Jäsenruohot

Jäsenruohot (Scleranthus) on kasvisuku kohokkikasvien heimossa. Siihen luokitellaan 12 lajia. Euroopassa esiintyy yhdeksän jäsenruoholajia.The Euro+Med PlantBase – the information resource for Euro-Mediterranean plant diversity. Viitattu 20.9.2017. Suomessa kasvavat luonnonvaraisena viherjäsenruoho (Scleranthus annuus) muinaistulokkaana ja vaaleajäsenruoho (Scleranthus perennis) uustulokkaana. == Lajit == * viherjäsenruoho (Scleranthus annuus) ** höröjäsenruoho (subsp. annuus) ** suppujäsenruoho (subsp. polycarpos) * Scleranthus biflorus * Scleranthus brockiei * Scleranthus delortii * Scleranthus diander * Scleranthus fasciculatus * Scleranthus minusculus * vaaleajäsenruoho (Scleranthus perennis) * Scleranthus pungens * Scleranthus singuliflorus * Scleranthus uncinatus * Scleranthus uniflorus == Lähteet == == Aiheesta muualla == * Suomen Lajitietokeskus: Jäsenruohot (Scleranthus) * ITIS: Scleranthus * United States Department of Agriculture (USDA): Scleranthus
Hoitotiede (lehti)

Hoitotiede on aikakauslehti, joka välittää tietoa hoitotieteestä ja sen tutkimustuloksista sekä toimii tieteellisenä keskustelufoorumina. Lehti julkaisee hoitamiseen ja sen perusteisiin, alan koulutukseen ja tutkimukseen liittyviä tieteellisiä artikkeleita sekä hoitotieteen alueeseen liittyviä katsauksia. Lehteä julkaisee Hoitotieteiden tutkimusseura ja se ilmestyy neljästi vuodessa. Aikakauslehden tieteellisten artikkelien hyväksymisessä sovelletaan vertaisarviointia. == Päätoimittajat == Vuonna 2017 lehden päätoimittaja oli Katja Joronen. == Lähteet == Luokka:Suomalaiset ammattilehdet Luokka:Suomalaiset tiedelehdet Luokka:Terveystieteet